kalixlouiis/myanmar-wikipedia-corpus huggingface dataset:
ဤ၃၂ပါးသော ကောဋ္ဌာသတို့အနက် ဆံပင်မှ ဦးနှောက်အထိနှစ်ဆယ်သော ကောဋ္ဌာသအစုတို့သည် အဇ္ဈုတ္တအတွင်း ပထဝီဓာတ်များ ဖြစ်ကြကုန်သည်။
ပထဝီဓာတ်များ ဖြစ်ကြသော်လည်း ယင်းဆံပင်စသော ကောဋ္ဌာသဝတ္ထုတစ်ခုတစ်ခု၌ ပထဝီ၊ အာပေါ၊ တေဇော၊ ဝါယော၊ ဝဏ္ဏ၊ ဂန္ဓ၊ ရသ၊ ဩဇာ ဖြစ်သည့် ရုပ်ရှစ်ပါးတို့သည် ပေါင်းစုလျက် ရှိကြသည်။
ပေါင်းစုလျက် ရှိကြသော်လည်း ဆံပင်စသော ရုပ်ကလာပ်စုတို့၌ ပထဝီဓာတ်သည်များလျက်၊ ထင်ရှားလျက်ရှိသည်။
ယင်းသို့ပထဝီဓာတ်သာ လျှင်များလျက်၊ ထင်ရှားလျက်ရှိခြင်း ကြောင့်များရာထင်ရှားရာကိုအစွဲပြု၍ ပထဝီဓာတ်ဟု ခေါ်ဆိုသည်။
စင်စစ်ခိုင်မာကြမ်းတမ်းမှု သဘောလက္ခဏာမျှသာဖြစ်သည်။
တစ်ဖန်သည်းခြေမှကျင်ငယ်အထိ ၁၂ပါးသော ကောဋ္ဌာသအစုတို့သည် အဇ္ဈတ္တအတွင်းအာပေါ ဓာတ်မည်ကုန်၏။
ယိုစည်းခြင်း၊ ဖွဲ့စည်းခြင်းသဘော ရှိသောကြောင့် အာပေါဓာတ်မည်သော်လည်း ယင်းသည်းခြေစသော ကောဋ္ဌာသဝတ္ထုတစ်ခုတစ်ခုတွင်ပထဝီ၊ အာပေါ၊ တေဇော၊ ဝါယော၊ ဝဏ္ဏ၊ ဂန္ဓ၊ ရသ၊ဩဇာ ဖြစ်သည့်ရုပ်ရှစ်ပါးတို့သည် ပေါင်းစုလျက်ရှိကြသည်။
ပေါင်းစုလျက် ရှိကြသော်လည်း သည်းခြေစသော ကောဋ္ဌာသတို့၌အာပေါဓာတ်သည် များလျက်၊ထင်ရှားလျက် ရှိ၏။
ထိုသို့အာပေါဓာတ်သာလျှင် များလျက်၊ ထင်ရှားလျက်ရှိခြင်းကြောင့် များရာ၊ ထင်ရှားရာကိုအစွဲပြု၍ အာပေါဓာတ်ဟု ခေါ်ဆိုလေသည်။
စင်စစ်ယိုစည်းမှု၊ဖွဲ့စည်းမှု၊သဘောလက္ခဏာမျှသာဖြစ်သည်။
ပါလက်စတိုင်းနိုင်ငံသည် ၁၉၈၈ ခုနှစ် နိုဝင်ဘာ ၁၅ ရက်နေ့တွင် ပါလက်စတိုင်း လွတ်မြောက်ရေး အဖွဲ့ (ပီအယ်လ်အို) အမျိုးသားကောင်စီမှ ပြည်ပရောက် အုပ်ချုပ်သူများက ပါလက်စတိုင်း လွတ်လပ်ရေး ကြေညာစာတမ်းဖြင့် ကြေညာခဲ့သော နိုင်ငံဖြစ်သည်။
၁၉၈၈ ခု နိုင်ငံအဖြစ် ကြေညာခဲ့သော အချိန်က ပီအယ်လ်အို အနေနှင့် မည်သည့်နယ်မြေကိုမှ ထိန်းသိမ်းထားခြင်း မရှိဘဲ အစ္စရေးတို့ သိမ်းပိုက်ထားသော နယ်မြေများ အပေါ်တွင် လွတ်လပ်ရေး ကြေညာခဲ့ခြင်း ဖြစ်ပြီး ဂျေရုဆလင်အား အစ္စရေးတို့ ထိန်းချုပ်ထားသော်လည်း ပါလက်စတိုင်း၏ မြို့တော် အဖြစ် ကြေညာခဲ့သည်။
သမိုင်း ကိုးကား ကဏ္ဍ:ပါလက်စတိုင်းနိုင်ငံ ကဏ္ဍ:သမ္မတနိုင်ငံများ ကဏ္ဍ:အနောက်အာရှရှိ နိုင်ငံများ ကဏ္ဍ:အရှေ့အလယ်ပိုင်းရှိ နိုင်ငံများ။
right| ဗန်းငလျင်လှုပ်ခတ်ရာပြမြေပုံ right| ဗန်းပြည်နယ်ဒေသရှိ ငလျင်ကြောများပြမြေပုံ right| ဗန်းငလျင်လှုပ်ခတ်မှုကြောင့် ပြိုကျပျက်စီးနေမှုမြင်ကွင်း right| ဗန်းငလျင်လှုပ်ခတ်မှုကြောင့် ပြိုကျပျက်စီးနေမှုမြင်ကွင်း ငလျင်ဆိုင်ရာအချက်အလက်များ ငလျင်ဆိုင်ရာ အချက်အလက်များမှာ အောက်ပါဇယားအတိုင်း ဖြစ်သည်။
(၁.၁၁.၂၀၁၁) ရက်နေ့အထိ စာရင်း ဖြစ်သည်။
စဉ် အကြောင်းအရာ ပမာဏ၊ အရေအတွက် ၁ ငလျင်ပြင်းအား ၇.၁ - ၇.၂ မဂ္ဂနီကျု။
၂ ငလျင်လှုပ်သောအချိန် ၂၀၀၁ခုနှစ်၊ အောက်တိုဘာလ (၂၃)ရက်၊ ဒေသစံတော်ချိန် (၁၃:၄၁)နာရီ။
၃ ငလျင်ဗဟိုချက်မ၏အနက် ၂၀ ကီလိုမီတာ (၁၂.၄ မိုင်)။
၄ ငလျင်သက်ရောက်သောဒေသ တူရကီနိုင်ငံ အရှေ့ပိုင်း၊ ကော့ကေးဆပ်တောင်ပိုင်း နှင့် လီးဗန့်ဒေသ။
၅ သေဆုံး၊ ဒဏ်ရာရမှု သေဆုံးသူ (၆၀၁)ဦး၊ ဒဏ်ရာရသူ (၄၁၅၂)ဦး။
၆ အဆောက်အဦပျက်စီးမှု ၁၁၂၃၂ လုံး။
၇ ပြင်ဆင်၍မရတော့သောပျက်စီးမှု ၆၀၁၇ လုံး။
၈ ပြုပြင်နေထိုင်နိုင်သောအဆောက်အဦ ၅၂၁၅ လုံး။
၉ အိုးအိမ်မဲ့အိမ်ထောင်စုပေါင်း ၈၃၂၁ စု။
၁၀ အိုးအိမ်မဲ့လူဦးရေ ၆၀,၀၀၀ ဦးခန့်။
ကနဦးသတင်း တူရကီနိုင်ငံအရှေ့ပိုင်း၊ ဗန်းမြို့အနီးတွင် ၂၀၁၁ခုနှစ်၊ အောက်တိုဘာလ (၂၃) ရက်နေ့က ပြင်းအား ၇ ဒသမ ၂ အဆင့်ရှိ ငလျင်လှုပ်ခတ်ခဲ့ကြောင်း နိုင်ငံပိုင်ရုပ်သံသတင်းဌာနက ထုတ်လွှင့်ခဲ့သည်။
အဆောက်အဦဆောက် လုပ်မှုစံနှုန်းနိမ့်ကျမှု၊ ငလျင်ပြင်းထန်မှုကြောင့် လူ ၁၀၀၀ ကျော်မှာ သေဆုံးပြီး ဖြစ်ဖွယ်ရှိသည်ဟု သိပ္ပံပညာရှင်များက ခန့်မှန်းခဲ့သည်။
အီရန်နိုင်ငံနယ်စပ်နှင့်ထိစပ်နေသော တောင်ထူထပ်သည့် ဗန်းပြည်နယ်ရှိ လူဦးရေ ၇၅၀,၀၀၀ ခန့်နေထိုင်သော အာဆစ်မြို့မှာ ငလျင်ဒဏ်အပြင်း ထန်ဆုံးခံခဲ့ရသည်။
တူရကီနိုင်ငံ၏ ငလျင်လှုပ်ခတ်မှုအများဆုံး ငလျင်ကြော တစ်ခုဖြစ်သော အာဆစ်ငလျင်ကြောပေါ်တွင် ယင်းမြို့တည်ရှိနေခြင်း ဖြစ်သည်။
အာဆစ်မြို့တွင် ကျောင်းဆောင်တစ်ခု၊ ၁၀ ထပ် အဆောက်အဦတစ်ခု အပါအဝင် အဆောက်အဦ ၃၀ ခန့် ပြိုကျပျက်စီးခဲ့သည်ဟု တူရကီ ဒုတိယဝန်ကြီးချုပ် ဘီဆာ အက်တာလေက ပြောကြားခဲ့သည်။
ငလျင်လှုပ်ခတ်ခဲ့ပြီး သုံးနာရီအတွင်း ပြင်းအား ၅ ဒသမ ၆ အဆင့်ရှိ ငလျင်နှစ်ကြိမ်အပါအဝင် နောက်ဆက်တွဲငလျင်ရှစ်ကြိမ် လှုပ်ခတ်ခဲ့သည်ဟု အမေရိကန်သိပ္ပံပညာရှင်များက မှတ်တမ်းတင်နိုင်ခဲ့သည်။
ငလျင်ကြောင့် အိမ်နီးချင်း အာမေးနီးယားနိုင်ငံတွင် အဆောက်အဦများ တုန်ခါခဲ့ပြီး တူရကီနယ်စပ်နှင့်နီးသော အီရန်နိုင်ငံရှိ မြို့များတွင်လည်း ခံစားခဲ့ရသည်။
Home - Eleven Media Group နောက်ဆုံးသတင်း အင်အားပြင်း ဗန်းငလျင်ကြောင့် သေဆုံးသူအရေအတွက် ၅၃၄ ဦး ထိ မြင့်တက်လာကြောင်းနှင့် ငလျင်ဖြစ်ပွားရာနေရာတွင် မိုးရွာပြီး နှင်းကျမှုများကြောင့် အိုးအိမ်မဲ့ဖြစ်ခဲ့ရသည့် လူထောင်ပေါင်း များစွာအတွက် အခက်အခဲများစွာ ဖြစ်ခဲ့ရကြောင်း အစိုးရအဖွဲ့က အောက်တိုဘာ ၂၇ ရက်နေ့က ထုတ်ပြန်ခဲ့သည်။
ငလျင်ကြောင့် လူ ၂၃၀၀ ထိခိုက်ဒဏ်ရာရရှိခဲ့ကြောင်းနှင့် ၁၈၅ ဦးကို အုတ်ကျိုးအုတ်ပဲ့များကြားမှ ကယ်တင်နိုင်ခဲ့ကြောင်း အကျပ်အတည်းနှင့် အရေးပေါ်စီမံခန့်ခွဲမှုဌာနက ထုတ်ပြန်ကြေညာခဲ့သည်။
တူရကီနိုင်ငံရှိ ကန်ဒီလီ (Kandilli) မြေငလျင်ပညာဌာန၏ တိုင်းတာချက်အရ ဟက္ကာရီ (Hakkari) ပြည်နယ်အနီးတွင် ပြင်းအား ၅.၄ အဆင့်ရှိ ငလျင်လှုပ်တစ်ခု အောက်တိုဘာ ၂၇ ရက်နေ့က ထပ်မံလှုပ်ခဲ့ကြောင်း သိရသည်။
ထိုငလျင်ကြောင့် ထိခိုက်ဒဏ်ရာရရှိမှုများကို ထုတ်ပြန်ခဲ့ခြင်းမရှိသော်လည်း ပြတင်းပေါက်ကိုဖြတ်ပြီး လွတ်မြောက်ရန်ကြိုးပမ်းမှုများ ပြုလုပ်စဉ်တွင် လူအချို့ထိခိုက် ဒဏ်ရာရရှိခဲ့ကြောင်း NTV ရုပ်သံက ထုတ်ပြန်ခဲ့သည်။
အောက်တိုဘာ ၂၃ ရက်နေ့က ဖြစ်ပွားခဲ့သည့် ပြင်းအား ၇ ဒသမ ၂ အဆင့်ရှိ ဗန်းငလျင်ကြောင့် အဆောက်အအုံ ၂၀၀၀ ထက်မနည်း ပျက်ဆီးခဲ့ရသည်။
ကယ်ဆယ်ရေး နိုင်ငံခြားကူညီထောက်ပံ့မှုများကို တူရကီနိုင်ငံက လက်ခံခဲ့သည်။
တူရကီနှင့် နိုင်ငံရေး ဆက်ဆံမှုတွင် ပြဿနာရှိခဲ့သော အစ္စရေးနိုင်ငံကလည်း အရေးပေါ် အိမ်ဆောက်ပရိဘောဂများ၊ စောင်နှင့် အဝတ်အထည်များကို ပို့ပေးခဲ့သည်။
ဂျာမနီနိုင်ငံကလည်း အပူပေးရွက်ဖျင်တဲများ အပါအဝင် ထောက်ပံ့ရေးပစ္စည်းများဖြင့် အကူအညီပေးခဲ့သည်။
အလားတူ ဗြိတိန်နိုင်ငံကလည်း လူ ၅၅၀၀ ကျော်နေထိုင်နိုင်မည့် ရွက်ဖျင်တဲ ၁၀၀၀ ပို့ပေးခဲ့သည်။
ရုရှားနှင့် ယူကရိန်းနိုင်ငံ တို့ကလည်း ကူညီထောက်ပံ့ပေးခဲ့ သည်။
နိုင်ငံအတွင်းရှိ ရုပ်သံဌာန တစ်ဒါဇင်ကျော်ကလည်း ကူညီ ထောက်ပံ့မှုပြုနိုင်ရန်အတွက် ရုပ်သံ အစီအစဉ်တစ်ခု အကျိုးတူပူးပေါင်း ဆောင်ရွက်ခဲ့သည်။
ဒုက္ခသည်များအခြေအနေ မိုးရွာသွန်းခဲ့ပြီး ရံဖန်ရံခါ နှင်းကျမှုများကြောင့် ငလျင်ကြောင့် အိမ်ခြေမဲ့ဖြစ်ခဲ့သည့်သူ ထောင်ပေါင်းများစွာအတွက် အခက်အခဲများစွာ ဖြစ်ခဲ့ရသည်။
Home - Eleven Media Group ကိုးကား Category:တူရကီနိုင်ငံ Category:၂၀၁၁ ငလျင်များ Category:၂၀၁၁ သဘာဝဘေးအန္တရာယ်များ။
100px|Official Euro symbol with the official colors ယူရို သည် ယူရိုဇုန် အဖွဲ့တွင် ပါဝင်သော နိုင်ငံများတွင် အသုံးပြုသော ငွေကြေးဖြစ်သည်။
တစ် ယူရို ကို ၁၀၀ ဆင့် ပါဝင်သည်။
European Central Bank website terminology (singular) or "cents" (unofficially). ၁၉၉၉ ခုနှစ်တွင် စတင်ခဲ့ပြီး ၂၀၀၂ ခုနှစ် နှစ်စအထိ တကယ့်ငွေကြေးကဲ့ သို့ အသုံးမပြုသေးပါ။
၂၀၀၂ ခုနှစ်အတွင်း အီးယူ နိုင်ငံပေါင်း ၁၂ နိုင်ငံက သက်ဆိုင်ရာ ငွေကြေးများကို ပယ်ဖျက်ပြီး ယူရိုငွေစက္ကူ နှင့် အကြွေစေ့များကို စတင်အသုံးပြုခဲ့သည်။
ထိုအတော အတွင်း အသွင်ပြောင်းကာလ ဟု သတ်မှတ်ပြီး ယခင်ငွေကြေး အဟောင်းများနှင့် ယူရိုကို တွဲသုံးစေသည်။
သို့သော် ၂၈ ဖေဖော်ဝါရီ ၂၀၀၂ အရောက်တွင်မူ အဆိုပါ ၁၂ နိုင်ငံသည် ယူရိုငွေကြေးကို သာ သုံးစွဲစေတော့သည်။
၂၀၀၇ ခုနှစ်တွင် ဆလိုဗေးနီးယား သည် ၁၃ ခုမြောက် အဖြစ်လည်းကောင်း၊ ၂၀၀၈ တွင် ဆိုက်ပရပ် နှင့် မော်တာ နိုင်ငံတို့သည် ၁၄ ခုမြောက်နှင့် ၁၅ ခုမြောက် အဖြစ်လည်းကောင်း၊ ၂၀၀၉ တွင် ဆလိုဗက်ကီးယား သည် ၁၆ ခုမြောက် အဖြစ်လည်းကောင်း၊ ၂၀၁၁ တွင် အက်စတိုးနီးယားသည် ၁၇ ခုမြောက် ယူရိုငွေကြေးသုံးသော နိုင်ငံများ အသီးသီး ဖြစ်လာကြသည်။
ယူရိုငွေစက္ကူ ၇ မျိုးရှိပြီး တစ်မျိုးစီ အတွက် သီးသန့် အရောင်၊ အရွယ်အစား နှင့် တန်ဖိုးများ ရှိကြသည်။
၎င်းတို့မှာ - €၅ မီးခိုးရောင် €၁၀ အနီရောင် €၂၀ အပြာရောင် €၅၀ လိမ္မော်ရောင် €၁၀၀ အစိမ်းရောင် €၂၀၀ အဝါရောင် €၅၀၀ ခရမ်းရောင် တို့ဖြစ်ကြသည်။
အကြွေစေ့များတွင် ၈ မျိုးရှိပြီး €၀.၀၁ €၀.၀၂ €၀.၀၅ €၀.၁၀ €၀.၂၀ €၀.၅၀ € ၁ € ၂ ဟူ၍ တန်ဖိုး အသီးသီးရှိကြသည်။
ငွေစက္ကူတိုင်းပေါ်တွင် ဉရောပအဆောက်အဦးရုပ်ပုံများကို ရိုက်နှိပ်ထားသည်။
ယူရိုဇုန် တစ်ခုလုံးတွင် ငွေစက္ကူတိုင်းသည် ပုံစံတူ များဖြစ်သော်လည်း အကြွေစေ့များမှာမူ ကွဲပြားသည်။
ငွေအကြွေစေ့များ၏ တစ်ဖက်သာ အတူတူ ပင်ဖြစ်သော်လည်း အခြားတစ်ဖက် ကိုမူ ထုတ်ဝေသော နိုင်ငံ၏ သက်ဆိုင်ရာ သင်္ကေတ ကို ထည့်သွင်းထားသည်။
ယခုအခါ ယူရိုအကြွေစေ့ ၁၂ စုံ ရှိသည်။
ထိုကဲ့သို့ သင်္ကေတများ ခြားနားသော်လည်း ယူရိုဇုန်တစ်ခုလုံးတွင် သုံးစွဲနိုင်သည်။
အီးယူ အဖွဲ့ဝင်အသစ် ၁၀ နိုင်ငံ သည်လည်း ယူရိုငွေကြေးသုံးရန် ၂၀၀၄ မေ မှ စတင် စီစဉ်ခဲ့ကြသည်။
ထိုကဲ့သို့ သုံးစွဲရန် ဦးစွာပထမ ၎င်းတို့၏ ငွေကြေးများတည်ငြိမ်ရန် လိုအပ်ပေသည်။
သင်္ကေတ Euro 2023 ဂရိအက္ခရာ epsilon (E)ကို လိုင်းနှစ်ကြောင်းထည့်ပြီး € ယူရိုငွေကြေး၏သင်္ကေတ အဖြစ်သတ်မှတ်ထားသည်။
အချို့လူများက လက်တင်အက္ခရာ စီအကြီး ကို ညီမျှခြင်း ထည့်ထားခြင်း အဖြစ် ရှုမြင်သည်။
စာအားဖြင့် euro ဟုလည်း တရားဝင်ရေးသုံးနိုင်သည်။
ယူရိုဇုန်အဖွဲ့ဝင်များမှာ- Austria Belgium Croatia Cyprus Estonia Finland France Germany Greece Ireland Italy Latvia Lithuania Luxembourg Malta The Netherlands Portugal Slovakia Slovenia Spain အီးယူအဖွဲ့ဝင်မဟုတ်သော်လည်း ယူရိုငွေကြေးကို Andorra Monaco San Marino Vatican City Kosovo Montenegro နိုင်ငံများတွင် လည်း သုံးစွဲကြသည်။
ဆက်စပ်ကြည့်ရန်ဆိုဒ် Euro Coins and Notes ယူရို (စက္ကူပိုက်ဆံ) - Euro (Banknotes) ကိုးကား Category:ငွေကြေး။
အမေရိကန်ဒေါ်လာ (သင်္ကေတ: $; ငွေကြေးကုဒ်: USD) သည် အမေရိကန်ပြည်ထောင်စုနှင့် အခြားနိုင်ငံအချို့၏ တရားဝင်ငွေကြေး ဖြစ်သည်။
၁၇၉၂ ခုနှစ် ဒင်္ဂါးသွန်းလုပ်ရေး အက်ဥပဒေ (Coinage Act of 1792) အရ အမေရိကန်ဒေါ်လာကို စပိန်ငွေဒင်္ဂါးနှင့် တန်းတူသတ်မှတ်ခဲ့ပြီး ၁၀၀ စဲန့် (cent) ဖြင့် ပိုင်းခြားကာ ဒေါ်လာနှင့် စဲန့် တန်ဖိုးရှိ ဒင်္ဂါးပြားများ ထုတ်လုပ်ခွင့်ပြုခဲ့သည်။
အမေရိကန် ငွေစက္ကူများကို ဖက်ဒရယ် အရံငွေစက္ကူ (Federal Reserve Notes) များအဖြစ် ထုတ်ဝေပြီး အစိမ်းရောင် အဓိကထားသောကြောင့် "Greenbacks" ဟု လူသိများသည်။
အမေရိကန်ဒေါ်လာကို မူလက သတ္တုနှစ်မျိုးစနစ် (bimetallic standard) အရ သတ်မှတ်ခဲ့သည်။
၎င်းသည် ငွေစင် ၃၇၁.၂၅ ဂရိန်း (၂၄.၀၅၇ ဂရမ်) (သို့မဟုတ်) ၁၈၃၄ ခုနှစ်မှစ၍ ရွှေစင် ၂၃.၂၂ ဂရိန်း (၁.၅၀၅ ဂရမ်)၊ သို့မဟုတ် တစ်ထရွိုင်အောင်စလျှင် ၂၀.၆၇ ဒေါ်လာနှင့် ညီမျှသည်။
၁၉၀၀ ပြည့်နှစ် ရွှေစံနှုန်း အက်ဥပဒေ (Gold Standard Act) အရ ဒေါ်လာကို ရွှေနှင့်သာ ချိတ်ဆက်ခဲ့သည်။
၁၉၃၄ ခုနှစ်မှစ၍ ရွှေနှင့် ညီမျှမှုကို တစ်ထရွိုင်အောင်စလျှင် ၃၅ ဒေါ်လာအဖြစ် ပြန်လည်သတ်မှတ်ခဲ့ပြီး၊ ၁၉၇၁ ခုနှစ်တွင် ရွှေနှင့်ချိတ်ဆက်မှုအားလုံးကို ဖျက်သိမ်းခဲ့သည်။
ပထမကမ္ဘာစစ်ပြီးနောက် အမေရိကန်ဒေါ်လာသည် အရေးပါသော နိုင်ငံတကာ အရံငွေကြေး (reserve currency) ဖြစ်လာခဲ့ပြီး၊ ဒုတိယကမ္ဘာစစ်အပြီး Bretton Woods သဘောတူညီချက်အရ ကမ္ဘာ့အဓိက အရံငွေကြေးဖြစ်သော ပေါင်စတာလင်ကို ကျော်တက်ခဲ့သည်။
ဒေါ်လာသည် နိုင်ငံတကာ ငွေကြေးလွှဲပြောင်းမှုများတွင် အကျယ်ပြန့်ဆုံး အသုံးပြုသည့် ငွေကြေး ဖြစ်ပြီး၊ လွတ်လပ်စွာ အတက်အကျရှိသော ငွေကြေးလည်း ဖြစ်သည်။
၎င်းသည် နိုင်ငံအချို့တွင် တရားဝင်ငွေကြေးဖြစ်ပြီးAgar, Charles. 2006. Vietnam, (Frommer's). . p. 17: "the dollar is the de facto currency in Cambodia." အခြားများစွာသော နိုင်ငံများတွင်လည်း အမှန်တကယ် အသုံးပြုနေသည့် ငွေကြေးဖြစ်ကာ ဖက်ဒရယ် အရံငွေစက္ကူများ (နှင့် အချို့ကိစ္စများတွင် အမေရိကန်ဒင်္ဂါးများ) ကို တွင်တွင်ကျယ်ကျယ် အသုံးပြုကြသည်။
အမေရိကန်ပြည်ထောင်စု၏ ငွေကြေးမူဝါဒကို နိုင်ငံ၏ ဗဟိုဘဏ်အဖြစ် လုပ်ဆောင်သော ဖက်ဒရယ်အရံစနစ် (Federal Reserve System) က ဆောင်ရွက်သည်။
၂၀၂၁ ခုနှစ် ဖေဖော်ဝါရီလ ၁၀ ရက်နေ့အထိ လည်ပတ်နေသော ငွေကြေးပမာဏသည် အမေရိကန်ဒေါ်လာ ၂.၁၀ ထရီလီယံ ရှိခဲ့ရာ၊ ၂.၀၅ ထရီလီယံမှာ ဖက်ဒရယ် အရံငွေစက္ကူများ ဖြစ်သည်။
(ကျန်ရှိသော ၅၀ ဘီလီယံမှာ ဒင်္ဂါးများနှင့် ယခင်ပုံစံ အမေရိကန် ငွေစက္ကူများ ဖြစ်သည်။
) ၂၀၂၅ ခုနှစ် ဇန်နဝါရီလ ၁ ရက်နေ့အထိ ဖက်ဒရယ် အရံစနစ်၏ ခန့်မှန်းချက်အရ စုစုပေါင်း လည်ပတ်နေသော ငွေကြေးပမာဏမှာ အမေရိကန်ဒေါ်လာ ၂.၃၇ ထရီလီယံ ခန့် ရှိခဲ့သည်။
Front of a US dollar bill အရံငွေကြေး ဖြစ်ပေါ်လာပုံ အမေရိကန်ဒေါ်လာသည် ၁၉၂၀ ပြည့်လွန်နှစ်များတွင် အရေးပါသော နိုင်ငံတကာ အရံငွေကြေးအဖြစ် စတင်ပေါ်ထွက်လာခဲ့သည်။
ပထမကမ္ဘာစစ်မှ ထိခိုက်မှုမရှိဘဲ ထွက်ပေါ်လာခြင်းနှင့် စစ်အတွင်း ရွှေအဝင်များစွာ ရရှိခဲ့ခြင်းတို့ကြောင့် ဗြိတိသျှပေါင်စတာလင်ကို ကျော်ဖြတ်ကာ ဦးဆောင်နေရာကို ရယူခဲ့သည်။
ဒုတိယကမ္ဘာစစ်အပြီးတွင် အမေရိကန်ပြည်ထောင်စုသည် ကမ္ဘာ့အင်အားကြီးနိုင်ငံအဖြစ် ပိုမိုအားကောင်းလာရာ၊ ၁၉၄၄ ခုနှစ် Bretton Woods သဘောတူညီချက်အရ အမေရိကန်ဒေါ်လာကို ကမ္ဘာ့အဓိက အရံငွေကြေးအဖြစ်နှင့် စစ်ပြီးခေတ် ရွှေနှင့်ချိတ်ဆက်ထားသော တစ်ခုတည်းသော ငွေကြေးအဖြစ် သတ်မှတ်ခဲ့သည်။
၁၉၇၁ ခုနှစ်တွင် ရွှေနှင့် ချိတ်ဆက်မှုအားလုံးကို ဖျက်သိမ်းခဲ့သော်လည်း၊ ဒေါ်လာသည် ယနေ့ထိတိုင် နိုင်ငံတကာ ကုန်သွယ်ရေးအတွက် ကမ္ဘာ့ထိပ်တန်း အရံငွေကြေးအဖြစ် ဆက်လက်တည်ရှိနေသည်။
၁၉၄၄ ခုနှစ် Bretton Woods သဘောတူညီချက်သည် ဒုတိယကမ္ဘာစစ်အပြီး ငွေကြေးဆိုင်ရာ စနစ်နှင့် ခေတ်သစ်လွတ်လပ်သော နိုင်ငံများအကြား ဆက်ဆံရေးကိုလည်း သတ်မှတ်ပေးခဲ့သည်။
၎င်းသည် နိုင်ငံတကာ ငွေကြေးစနစ်ကို ထိန်းညှိရန် စည်းမျဉ်းများ၊ အဖွဲ့အစည်းများနှင့် လုပ်ထုံးလုပ်နည်းများ စနစ်ကို တည်ထောင်ခဲ့ခြင်းဖြစ်သည်။
ဤသဘောတူညီချက်မှ နိုင်ငံတကာငွေကြေးရန်ပုံငွေအဖွဲ့ (International Monetary Fund) နှင့် ခေတ်သစ် ကမ္ဘာ့ဘဏ်အုပ်စု (World Bank Group) ၏ အခြားအဖွဲ့အစည်းများကို တည်ထောင်ခဲ့ပြီး၊ အမေရိကန်ဒေါ်လာကို အသုံးပြု၍ နိုင်ငံတကာ ငွေပေးချေမှုများ ပြုလုပ်ရန်နှင့် ကမ္ဘာလုံးဆိုင်ရာ အရင်းအနှီးဈေးကွက်များသို့ ဝင်ရောက်နိုင်ရန် အခြေခံအဆောက်အအုံကို ချမှတ်ပေးခဲ့သည်။
၎င်းကို ၁၉၁၃ ခုနှစ်တွင် ဖက်ဒရယ် အရံစနစ် အက်ဥပဒေ (Federal Reserve Act) အရ တည်ထောင်ခဲ့ခြင်းဖြစ်ပြီး၊ အမေရိကန်ပြည်ထောင်စုအတွက် လိုက်လျောညီထွေရှိသော ငွေကြေးစနစ် ဖန်တီးပေးရန်နှင့် ဘဏ်လုပ်ငန်းစနစ်ကို ကြီးကြပ်ရန် (အထူးသဖြင့် ၁၉၀၇ ခုနှစ် ငွေကြေးအကြပ်အတည်း ဖြစ်ပွားပြီးနောက်) ရည်ရွယ်ခဲ့သည်။
စစ်ပြီးကာလ အများစုတွင် အမေရိကန်အစိုးရသည် ၎င်း၏ ကိုယ်ပိုင်အသုံးစရိတ်များကို ကမ္ဘာလုံးဆိုင်ရာ ငွေကြေးဈေးကွက်များမှ အကြီးအကျယ် ချေးငွေရယူ၍ ထောက်ပံ့ခဲ့သည်။
၎င်းချေးငွေများကို ၎င်း၏ကိုယ်ပိုင်ငွေကြေး (ဒေါ်လာ) ဖြင့် သတ်မှတ်ပြီး အတိုးနှုန်း အနည်းဆုံးဖြင့် ရယူနိုင်ခဲ့သည်။
ငွေပေးချေမှု ပမာဏ မညီမျှခြင်း အကျပ်အတည်းကြီးကြီးမားမား မကြုံတွေ့ရဘဲ များပြားစွာ ချေးယူနိုင်သည့် ဤစွမ်းရည်ကို အမေရိကန်ပြည်ထောင်စု၏ "အလွန်အကျွံ အခွင့်ထူး" (exorbitant privilege) ဟု ဖော်ပြကြသည်။
ငွေစက္ကူ အမေရိကန်ဒေါ်လာ တစ်ဒေါ်လာ တန် ငွေစက္ကူတွင် ဂျော့ချ် ဝါရှင်တန်၏ ရုပ်ပုံပါရှိသည်။
ငွေစက္ကူများမှာ ၁ ဒေါ်လာတန်၊ ၂ ဒေါ်လာတန်၊ ၅ ဒေါ်လာတန်၊ ၁၀ ဒေါ်လာတန်၊ ၂၀ ဒေါ်လာတန်၊ ၅၀ ဒေါ်လာတန်၊ ၁၀၀ ဒေါ်လာတန် ဟူ၍ အသီးသီးရှိကြသည်။
ဒေါ်လာတွင် ငွေရောင်နှင့် ရွှေရောင် အကြွေစေ့ ဟူ၍ရှိသည်။
ဈေးရောင်းစက် များသည် သဘောသဘာဝအရ များသောအားဖြင့် အကြွေစေ့များသာပြန်အမ်း လေ့ရှိကြသည်။
သို့သော် လူအများက ငွေစက္ကူသာ အသုံးများ ကြသည်။
တစ်ဒေါ်လာ တွင် ဆင့် ၁၀၀ ပါရှိသည်။
ဆင့် ခေါ် ပဲနိ သည် အမေရိကန်ပြည်ထောင်စု တွင် တန်ဖိုးအနည်းဆုံး သတ်မှတ်ချက် ဖြစ်သည်။
ဆင့် ၅၀ အကြွေစေ့၊ ၂၅ ဆင့် အကြွေစေ့၊ ၁၀ ဆင့်၊ ၅ ဆင့် နှင့် ၁ ဆင့် အကြွေစေ့ဟူ၍ ရှိသည်။
ငွေစက္ကူများနှင့် အကြွေစေ့ တို့၏ အရှေ့ဘက်ခြမ်း တွင် ကျော်ကြားသော အမေရိကန် များ၏ ပုံကို ရိုက်နှိပ်ထုတ်ဝေသည်။
ဒေါ်လာငွေစက္ကူ၏ တရားဝင် အခေါ်မှာ ပြည်ထောင်စုဒေါ်လာ ဟူ၍ဖြစ်သည်။
ပြည်ထောင်စုဆိုသည်မှာ အမေရိကန် အစိုးရကို ညွန်းခြင်းမဟုတ်ဘဲ ပြည်ထောင်စုဘဏ်ကို ညွန်းခြင်းဖြစ်သည်။
အမေရိကန် ပြည်ထောင်စု အခြေခံဥပဒေ က အစိုးရသည် ရိုက်နှိပ်သော ငွေစက္ကူ တန်ဖိုးနှင့် ညီမျှသော ရွှေများကို ပြန်လည်လဲလှယ်နိုင်ရန် စုဆောင်းထားရှိရမည်ဟု ပါရှိသည်။
အမေရိကန်ပြည်ထောင်စု အစိုးရ သည် ထိုစည်းမျဉ်းအသုံးပြုခြင်းကို ၁၉၇၁ တွင် ရပ်ဆိုင်းခဲ့သည်။
ထို့ကြောင့် ငွေစက္ကူရိုက်နိုပ်ရန် ညီမျှသော ရွှေများ စုဆောင်းထားရှိရန် မလိုအပ်တော့ပါ။
များစွာသောဒေါ်လာများသည် လှည့်လည်သုံးစွဲရာတွင် မပါဝင်ပေ။
များသောအားဖြင့် စာရင်းအနေနှင့်သာ တည်ရှိသည်။
ပုံနိုပ်ခြင်းဗျူရိုမှ ရိုက်နိပ်သောအခါ ငွေစက္ကူအစစ်တစ်ရွက်၏ တန်ဖိုးသည် ရိုက်နှိပ်သော မင်နှင့်စက္ကူ တို့၏ တန်ဖိုးထက် ပိုမိုကုန်ကျတတ်သောကြောင့် ဖြစ်သည်။
အကြွေစေ့ပုံစံများ ဒေါ်လာငွေစက္ကူပုံစံများ မှတ်စု ကိုးကား ဆက်စပ်ကြည့်ရန်ဆိုဒ် အမေရိကန်ဒေါ်လာ (စက္ကူပိုက်ဆံ) - US-Dollar (Banknotes) Category:ဒေါ်လာ ကဏ္ဍ:ISO 4217 ကုဒ်စာရင်းဝင် ငွေကြေးများ ကဏ္ဍ:သုံးစွဲနေဆဲ ငွေကြေးများ။
ပွင့်ဖြူမြို့ သည် မင်းဘူးခရိုင်၊ ပွင့်ဖြူမြို့နယ်၏ ရုံးစိုက်ရာမြို့ ဖြစ်၍ မုန်းမြစ် လက်ျာဘက်ကမ်းပေါ်တွင် တည်ရှိသည်။
မင်းဘူး - ဆိပ်ဖြူ ကားလမ်းပေါ်တွင် တည်ရှိ၍ မင်းဘူးမြို့၏ မြောက်ဘက် (၂၄)မိုင်ဝေးသည်။
မြို့၏ အကျယ်အဝန်းမှာ အရှေ့မှအနောက်သို့ (၄)ဖာလုံ၊ တောင်မှမြောက်သို့ (၃)ဖာလုံခန့်ရှိသည်။
ပွင့်ဖြူမြို့နယ်၏ လူဦးရေမှာ ၁၉၅၆ခုနှစ် ခန့်မှန်းခြေ သန်းကောင်စာရင်းအရ ၉၃၁၃၄ ယောက်ဖြစ်၍ အများအားဖြင့် ဗုဒ္ဓဝါဒီ မြန်မာများသာ ဖြစ်သည်။
မြို့နယ်၏ အဓိကလုပ်ငန်းမှာ လယ်ယာစိုက်ပျိုးရေး ဖြစ်၍ မုန်းမြစ်မှ ဆည်မြောင်းများ သွယ်ဖောက်ရေသွင်း၍ စိုက်ပျိုးကြသည်။
လယ်ဧကပေါင်း (၈,၃၀၀)ကျော်တို့ကို ရေပေးသွင်းလျက် ရှိသည်။
ဆည်ရေသောက် လယ်မြေများမှ စပါး အများဆုံးထွက်သည်။
ဆည်ရေမရသောမြေများကို ယာအဖြစ် အသုံးပြု၍ နှမ်း၊ ပဲ၊ ပြောင်း၊ ဆေး တို့ကို စိုက်ပျိုးသည်။
ပွင့်ဖြူမြို့ဟု ခေါ်တွင်ရခြင်းမှာ ဤမြို့နေရာ၌ ဖိုခနောက်ဆိုင် တည်ရှိခဲ့သော ကွေ့ရွာ၊ သရက်ကျင်းနှင့် သနပ်ကုန်းစသော ရွာကြီး သုံးရွာ ပေါင်းစပ်ပြီးနောက် မြို့ ဖြစ်လာရာတွင် ယင်းဒေသ၌ရှိသော လက်ပံပင်ကြီးတစ်ပင်သည် အဖြူပွင့်များသာ ဖူးပွင့်သည်ကို စွဲ၍ ခေါ်တွင်ကြောင်း ဆိုကြသည်။
ပွင့်ဖြူမြို့သည် မုန်းမြစ်မှရေကို အလွယ်တကူ ရရှိနိုင်သည့်အတွက် သစ်ပင်၊ ဝါးပင်တို့ဖြင့် စိုပြည်စိမ်းလန်းနေသည်။
မင်းဘူးခရိုင်အတွင်းရှိ အခြားမြို့များနှင့် နှိုင်းယှဉ်လျှင် ပွင့်ဖြူမြို့သည် မြို့ကလေးမျှသာ ဖြစ်သော်လည်း ဆန်စပါးအများဆုံးထွက်၍ လူဦးရေများသော မြို့ ဖြစ်သည်။
ကူးသန်းရောင်ဝယ်ရေးအတွက် မင်းဘူး - ဆိပ်ဖြူ ကားလမ်းကြီးကိုလည်းကောင်း၊ မုန်းမြစ်ကိုလည်းကောင်း အားထားရသည်။
မြို့၏ အရှေ့တောင်ဘက်တွင် ရွှေဘုံသာ၊ သက်တော်ရှည် နှင့် သက်တော်ရ ဟူ၍ တန်ခိုးကြီးဘုရား သုံးဆူ ရှိသည့်အနက် ရွှေဘုံသာဘုရားသည် အထင်ရှားဆုံး ဖြစ်သည်။
မုန်းမြစ်သည် ရွှေဘုံသာဘုရား‌ခြေတော်ရင်းသို့ ဦးတိုက်စီးဆင်းလာပြီးမှ တစ်ဘက်သို့ကွေ့၍ စီးဆင်းသွားသည်။
ပွင့်ဖြူမြို့၏တောင်ဘက်တစ်မိုင်ခန့်အကွာတွင် အလောင်းစည်သူမင်းကြီးတည်ထားခဲ့သော ရွှေပန်းမြိုင်ဘုရား ရှိသည်။
ထိုဘုရားများတွင် ဘုရားပွဲတော်များ နှစ်စဉ်ကျင်းပလေ့ ရှိသည်။
မြန်မာ့စွယ်စုံကျမ်း၊ အတွဲ(၇)၊ စာမျက်နှာ (၁၇၄)။
မကွေးတိုင်းဒေသကြီးတွင် (၂၅) မြို့နယ်ရှိရာတွင် မင်းဘူးမြို့ နှင့် စကုမြို့ တို့ကို နှစ်မြို့ပေါင်းမှ မြို့နယ်ရုံး တစ်ရုံးသာ သတ်မှတ်ထားသောကြောင့် မြို့နယ်အမည်ကို ခေါ်ဝေါ်ရာတွင် မင်းဘူး(စကု) မြို့နယ် ဟု ခေါ်ဝေါ်သည်။
တရားဝင်အမည်မှာ မင်းဘူးမြို့နယ်ဖြစ်သည်။
မင်းဘူးမြို့ နှင့် စကုမြို့ တို့မှာ အကွာအဝေးအားဖြင့်လည်း (၁၀)မိုင်ခန့်သာ ရှိသည်။
မင်းဘူးမြို့နယ်သည် နှစ်စဉ်တပို့တွဲလဆန်း (၅)ရက်နေ့မှ နှစ်စဉ်နှစ်ဆန်း (၁)ရက်နေ့အထိ ဘုရားပွဲကျင်းပသည့် ရွှေစက်တော် တည်ရှိရာ မြို့နယ်လည်းဖြစ်သည်။
ပါဝင်သော မြို့များ မင်းဘူးမြို့ စကုမြို့ ကိုးကား ထင်ရှားသောကျေးရွာများ ရွာသာယာကျေးရွာ ရေပုတ်ကျေးရွာ ကျောက်စစ်ပုံကျေးရွာ သမထီးကျေးရွာ ဆင်ခေါင်းကျေးရွာ ကန်ရေကျေးရွာ ကုန်းသာ‌ေ ရွား ရွှေချောင်းကျေးရွာ ကြီးကန်ကျေးရွာ အိုင်းမကျေးရွာ(ဆည်တော်) ကိုင်းမကြီးကျေးရွာ ဥယျာဉ်ကျေးရွာ လေးပင်ကျေးရွာ ကျောက်တန်းကျေးရွာ Category:မကွေးတိုင်းဒေသကြီးရှိ မြို့နယ်များ Category:မင်းဘူးခရိုင်။
နတ်မောက်မြို့ သည် မကွေးတိုင်းဒေသကြီး၊ မကွေးခရိုင်၊ နတ်မောက်မြို့နယ်၏ ရုံးစိုက်မြို့ ဖြစ်သည်။
မကွေးမြို့မှ (၃၆)မိုင် ကွာဝေးသည်။
ပျဉ်းမနား - ကျောက်ပန်းတောင်း မီးရထားလမ်းပေါ်တွင် တည်ရှိ၍ ပျဉ်းမနားမှ (၉၂)မိုင်ဝေးသည်။
ဧရာဝတီမြစ်ရိုးတွင် တည်ရှိသော မကွေးမြို့၊ အောင်လံမြို့များနှင့်လည်း ကားလမ်း အဆက်အသွယ်ရှိ၏။
နတ်မောက်မြို့နယ်မှ အဓိက ထွက်သော အသီးအနှံများမှာ နှမ်း၊ မြေပဲ၊ ပြောင်း တို့ဖြစ်သည်။
ဆန်စပါးကို ယင်းချောင်းတစ်လျှောက်တွင် ဆည်မြောင်းများဖြင့် စိုက်ပျိုးကြသည်။
နတ်မောက်မြို့ပေါ်ရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁၄,၇၃၇ ယောက် ဖြစ်လေသည်။
နတ်မောက်မြို့သည် မြန်မာစာပေလောကတွင် ထင်ရှားကျော်ကြားသော စုံနံ့သာမြိုင်ရှာပုံတော်ကြီး သီချင်း ကို ရေးသားပြုစုသူ ဦးကြော့ နှင့် မြန်မာ့လွတ်လပ်ရေးဗိသုကာကြီး ဗိုလ်ချုပ်အောင်ဆန်း တို့၏ ဇာတိမြို့ ဖြစ်သည်။
မြန်မာ့စွယ်စုံကျမ်း၊ အတွဲ(၆)၊ စာမျက်နှာ (၁၃၂)။
ပေါက်မြို့သည် မြန်မာနိုင်ငံ၊ မကွေးတိုင်းဒေသကြီး၊ ပခုက္ကူခရိုင်တွင်ပါဝင်၍ ပေါက်မြို့နယ်၏ မြို့နယ်ရုံးစိုက်မြို့ ဖြစ်သည်။
တည်နေရာနှင့် အကျယ်အဝန်း ပေါက်မြို့နယ်သည် ပခုက္ကူခရိုင်၏ အလယ်တွင် ရှိ၍ စတုရန်းမိုင် (၉၁၀) ကျယ်ဝန်းသည်။
ပေါက်မြို့ပေါ်ရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၇,၂၈၆ ဦး ဖြစ်သည်။
မြို့နယ်၏ တစ်ဘက်တစ်ချက်တွင် တောင်ကုန်းတောင်တန်းများ ရှိ၍ မြို့နယ်၏ မြေမျက်နှာပြင်သည် ညီညာပြန့်ပြူးခြင်း မရှိပေ။
မြို့နယ်အတွင်း၌ ယောချောင်း နှင့် ကျောချောင်းတို့ ဖြတ်သန်း စီးဆင်းကြသည်။
ပေါက်မြို့သည် ယောချောင်း နှင့် ကျောချောင်းတို့ ပေါင်းဆုံသည့်နေရာနှင့် မနီးမဝေးတွင် တည်ရှိသည်။
ပခုက္ကူမြို့မှ အနောက်ဘက် (၄၇)မိုင်ခန့် ကွာဝေးသည်။
မြို့၏ မြောက်ဘက်တွင် ပေါက်ချောင်းငယ် ဖြတ်သန်းစီးဆင်းသွားပြီးလျှင် ယင်း၏မြောက်ဘက်ရှိ ကျောချောင်းထဲသို့ ပေါင်းဆုံ စီးဝင်သည်။
မြို့၏ အနောက်ဘက်တွင် ရန်ကင်းတောင် ရှိသည်။
ထိုတောင်သည် မြို့ကို ဖီလာခံလျှက် အနောက်မျက်နှာသို့ တောင်ဦးပြုနေသည်။
မြို့၏ အရှေ့တောင်ဘက်တွင် ဆင်ဇာချောင်း ရှိ၍ ပခုက္ကူသို့သွားသော ကားလမ်းမကြီးသည် ဆင်ဇာချောင်းကို ဖြတ်ကျော်သွားသည်။
အရှေ့ဘက်ဤ ကျားသိုက်ချောင်းငယ်ရှိ၍ ယင်း၏ အရှေ့ဘက်တွင် လေယာဉ်ကွင်း ရှိသည်။
ပေါက်မှ ပခုက္ကူသွား ကားလမ်းမကြီး၏ တောင်ဘက်တွင် လေသာတောင် ရှိလေသည်။
ပေါက်မြို့သည် မြို့ကွင်းမြို့ကွက်ကောင်း၍ ကျယ်ဝန်းသည်။
လူနေအိမ်ခြေ တစ်ထောင်ကျော်ခန့်ရှိ၍ လူဦးရေ ၁,၀၅၅ ယောက်ခန့်ရှိလေသည်။
မြို့သူမြို့သားများမှာ များသောအားဖြင့် ဗုဒ္ဓဘာသာ မြန်မာလူမျိုးများသာ ဖြစ်ကြလေသည်။
မြို့ပေါ်နေရာဒေသများ ပေါက်မြို့သည် နယ်ပိုင်ရုံးစိုက်မြို့ ဖြစ်သည့် အားလျော်စွာ နယ်ပိုင်ရုံး၊ မြို့ပိုင်ရုံး၊ ငွေတိုက်၊ တရားမရုံး၊ သစ်တောရုံး၊ ရဲဌာန စသည့် အစိုးရအဆောက်အအုံများ ရှိ၍ ယင်းတို့သည် မြို့၏ အနောက်ဘက်ပိုင်းတွင် တည်ရှိကြသည်။
မြို့၏ တောင်ဘက် မြို့ရိုးသဖွယ် အနောက်မှ အရှေ့သို့ တန်းလျက် ရှိသော တောင်ရိုး၏ အနောက်ဘက်ဆုံးတွင် တိုင်းရင်းဆေးရုံ ရှိသည်။
ထို့အပြင် အစိုးရတန်းမြင့်ကျောင်း၊ အလယ်တန်းကျောင်း၊ မူလတန်းကျောင်း၊ စာတိုက်၊ ဈေး စသည့်အဆောက်အအုံများဖြင့်လည်း ပေါက်မြို့သည် သိုက်မြိုက်စွာ ရှိလေသည်။
လမ်းပန်းဆက်သွယ်ရေး ပေါက်မြို့သည် ယောနယ်များသို့ သွားရာတံခါးဝမြို့ ဖြစ်သည်။
ထီးလင်း၊ ဂန့်ဂေါ စသော အထက်ယောနယ်များသို့ ပေါက်မြို့မှတစ်ဆင့် မော်တော်ကားလမ်းများဖြင့် သွားလာကြရသည်။
ပခုက္ကူမှတစ်ဆင့် ရန်ကုန်၊ မန္တလေး စသော မြို့ကြီးများနှင့် ယောနယ်များ၏ ကုန်စည် ဖလှယ်မှု ရောင်းဝယ်ဖောက်ကားမှုတို့ကို ဆက်သွယ်ပြုလုပ်ရာ၌ ပေါက်မြို့မှ တစ်ဆင့် ပြုလုပ်ကြရသည်။
ပခုက္ကူမြို့မှတစ်ဆင့် ရန်ကုန်မြို့နှင့် တစ်ပါတ်လျှင် တစ်ကြိမ် လေကြောင်း အဆက်အသွယ် ရှိသည်။
စီးပွားရေး ပေါက်မြို့နယ်သည် မိုးပါးရေရှားဒေသဖြစ်သည့် အတိုင်း ပဲအမျိုးမျိုး၊ ပြောင်းဖူးဖက်(ယောဖက်)၊ ငရုတ်၊ မန်ကျည်း၊ နှမ်း နှင့် ဆီးသီး စသော အပူပိုင်းရပ်ဝန်းထွက်ကုန်သီးနှံများ ထွက်သည်။
ထင်ရှားသည့်နေရာ၊ လူပုဂ္ဂိုလ် များ သာသနိကအဆောက်အအုံ၊ စေတီ၊ ပုထိုးများမှာ မြို့၏ အနောက်တောင်ဘက် တောင်ပူစာထိပ်တွင် မြို့ပန္နဘုရား ဖြစ်သော ရွှေပေါက်ပင်ဘုရားရှိသည်။
မြို့၏အရှေ့တောင်ဘက်ရှိ လေသာတောင်တွင်လည်း လေသာတောင်ဘုရား ရှိသည်။
ပေါက်ချောင်း၏ မြောက်ဘက်ကမ်းတွင် တောင်ရိုးတစ်ခုရှိရာ ထိုတောင်ရိုး၏ အရှေ့ဘက်တောင်စွယ်တွင် လောကဒီပဘုရား ရှိသည်။
ထို့အပြင် ထိုအနီးအနားတစ်ဝိုက်တွင် ဘုန်းကြီးကျောင်းများနှင့် အခြားစေတီပုထိုးငယ်များ ရှိလေသည်။
လောကဒီပဘုရား၏ အရှေ့ဘက်တွင် ပေါက်မှ ဂန့်ဂေါသို့သွားသော မော်တော်ကားလမ်း ရှိလေသည်။
မြို့နယ်အတွင်း ထင်ရှားသောစေတီပူထိုးများမှာ ပေါက်မြို့နှင့် (၈)မိုင်ခန့် ကွာဝေးသော ဘုရားတောင်ရွာ၊ ပေါက်မြို့နယ် နှင့် ကျူတောရွာများ အနီးရှိ ရွှေပေါင်လောင်နှင့် ရွှေမုဌောစေတီ နှစ်ဆူ ဖြစ်သည်။
ထိုဘုရားစေတီများ၏ ပွဲတော်များကို နှစ်စဉ် တပေါင်းလတွင် ကျင်းပသည်။
မြို့ပေါ်၌ အစည်ကားဆုံးသော ပွဲတော်မှာ သီတင်းကျွတ်ပွဲတော် ဖြစ်သည်။
အထူးသဖြင့် သီတင်းကျွတ်လပြည့်ကျော်တစ်ရက်နေ့တွင် နယ်ရှိကျေးရွာများမှ ရဟန်းရှင်လူတို့က မြို့ပေါ်ရှိ ထေရ်ကြီး၊ ဝါကြီး ဆရာတော်ကြီးများအား လာရောက် ကန်တော့ရာတွင် တိုးရုပ်၊ ဘိုးဘရုပ်၊ ဒေါင်းရုပ်၊ ကိန္နရာရုပ် စသော အရုပ်မျိုးစုံအကများကို တစ်ရွာနှင့်တစ်ရွာ ယှဉ်ပြိုင် ကပြကြရာ ထူးထူးခြားခြား စည်ကားသိုက်မြိုက်လှသည်။
မြန်မာ့စွယ်စုံကျမ်း၊ အတွဲ (၆)၊ စာမျက်နှာ (၄၁၄)။
ပေါက်မြို့သည် မြန်မာ့ယဉ်ကျေးမှု နှင့် မြန်မာ့သမိုင်းပညာရှင် တစ်ဦး ဖြစ်ပြီး နာမည်ကျော် စာရေးဆရာ၊ လွတ်လပ်ရေးရပြီးခေတ် ရန်ကုန်တက္ကသိုလ်၏ ပထမဆုံးပါမောက္ခချုပ်၊ အရှေ့တောင်အာရှ အဆင့်မြင့်ပညာရေးအသင်း (The Association of Southeast Asian Institutions of Higher Learning) ကို တည်ထောင်သူတစ်ဦးဖြစ်သည့် ဒေါက်တာထင်အောင် ၏ မွေးဇာတိမြို့ဖြစ်သည်။
ဒေါက်တာထင်အောင် ဝီကီဆောင်းပါး ကိုးကား Category:မြန်မာနိုင်ငံရှိ မြို့များ Category:ပခုက္ကူခရိုင်။
အောင်လံမြို့ (မြေထဲမြို့) သည် မြန်မာနိုင်ငံ၊ မကွေးတိုင်းဒေသကြီး၊ အောင်လံခရိုင် အတွင်းရှိ အောင်လံမြို့နယ်ရုံးစိုက်ရာ မြို့တစ်မြို့ ဖြစ်သည်။
အောင်လံမြို့သည် မကွေးတိုင်းဒေသကြီးအတွင်းတွင် တောင်ဘက်အစွန်ဆုံးမြို့ ဖြစ်သည်။
ခေါ်တွင်ပုံ ပုဂံမင်းလက်ထက် မြန်မာသက္ကရာဇ် ၁၂၁၃-ခုနှစ်တွင် ရန်ကုန်မြို့၊ ဟံသာဝတီဝန်ကြီး ဦးအုပ်နှင့် စပ်၍ အင်္ဂလိပ်-မြန်မာ ဒုတိယစစ်ပွဲ ဖြစ်သည်။
ရန်ကုန်၊ ပဲခူး၊ ပြည် သုံးဌာနတို့တွင် တိုက်ပွဲများ ဖြစ်၍ မြန်မာအရေးနိမ့်သဖြင့် ပဲခူးတိုင်း၊ ပြည်မြို့နယ်စု မြေထဲမြို့မှ စ၍ အောက်မြန်မာနိုင်ငံတစ်ခုလုံးကို မြန်မာသက္ကရာဇ် ၁၂၁၄-ခုနှစ်၊ နတ်တော်လတွင် အင်္ဂလိပ်တို့ သိမ်းယူသွားသည်။
ဗိုလ်မှူးအာလံက နယ်နိမိတ်တိုင် စိုက်ထူသည်။
စိုက်ထူသော ဗိုလ်မှူးအာလံကို အစွဲပြု၍ အာလံမြို့ဟု ခေါ်ကြသည်။
ထို့နောက် အောင်လံမြို့ဟု ခေါ်ကြပြန်သည်။
ယခုတဖန် ရှေးအမည်ဟောင်း မြေထဲမြို့ဟု ခေါ်ကြပြန်သည်။
ယင်း ၁၂၁၄-ခုနှစ်ကို (အောက်က အောင်လံ၊ စိုက်ထူပြန်၊ အမှန်ဒုတိယ)ဟု စပ်ဆိုကြသည်။
ဘဒ္ဒန္တဇောတိပါလ(အဂ္ဂမဟာပဏ္ဍိတ)၏သာသနာတော်သမိုင်း ခေါ် သာသနာဝံသက္ကမ ဝိဘာဝနီကျမ်း နယ်ခြားမြို့နယ်များ အောင်လံမြို့နယ်သည် အောက်ပါမြို့နယ်များနှင့် နယ်နိမိတ်ချင်း ထိစပ်နေသည်။
"Myanmar States/Divisions & Townships Overview Map" Myanmar Information Management Unit (MIMU) မြောက်ဘက်တွင် မကွေးတိုင်းဒေသကြီး၊ ဆင်ပေါင်ဝဲမြို့နယ်၊ အရှေ့ဘက်တွင် ပဲခူးတိုင်းဒေသကြီး၊ ရေတာရှည်မြို့နယ်၊ တောင်ဘက်တွင် ပဲခူးတိုင်းဒေသကြီး၊ ပေါက်ခေါင်းမြို့နယ် နှင့် ပြည်မြို့နယ် အနောက်ဘက်တွင် မကွေးတိုင်းဒေသကြီး၊ ကမ္မမြို့နယ် နှင့် သရက်မြို့နယ် သယ်ယူပို့ဆောင်ရေး ၁၉၉၉ ခုနှစ်မှစ၍ မြန်မာ့မီးရထား မှ မီးရထားလမ်းဖောက်လုပ်ခဲ့သည်။
ကိုးကား ပြင်ပလင့်ခ်များ "Aung Lan Township - Magway Division" map, Mynamar Information Management Unit (MIMU), 2008 Township 96 on "Myanmar States/Divisions & Townships Overview Map" Myanmar Information Management Unit (MIMU) "Myayde (Aunglan) Google Satellite Map" Maplandia Category:မြန်မာနိုင်ငံရှိ မြို့များ Category:သရက်ခရိုင်။
မြန်မာနိုင်ငံတွင် မင်းလှမြို့သည် အမည်တူ နှစ်မြို့ရှိနေသည်။
အထက်မင်းလှမြို့၊ သရက်ခရိုင် - အထက်မင်းလှမြို့ (သရက်ခရိုင်၊ မကွေးတိုင်းဒေသကြီး) မင်းလှမြို့၊ သာယာဝတီခရိုင် - အောက်မင်းလှမြို့ (သာယာဝတီခရိုင်၊ ပဲခူးတိုင်းဒေသကြီး) တို့ ဖြစ်သည်။
thumb|သရက်ခရိုင် ကံမမြို့၏ မြင်ကွင်းတရပ် ကံမမြို့ သည် မြန်မာနိုင်ငံအလယ်ပိုင်း မကွေးတိုင်းဒေသကြီး၊ သရက်ခရိုင်၊ ကံမမြို့နယ်၏ မြို့နယ်ရုံးစိုက်ရာ ဖြစ်သည်။
သရက်မြို့တောင်ဘက် ၂၃ မိုင်အကွာ ဧရာဝတီမြစ်အနောက်ဘက်ကမ်း​တွင် တည်ရှိသည်။
မြို့နယ်၏ အကျယ်အဝန်းမှာ စတုရန်း မိုင် ၅၇၅ ခန့်ရှိ၍ ၁၉၅၃ ခုနှစ်တွင် ကျေးရွာပေါင်း ၁၅၇ ရွာ၊ သူကြီးပိုင် ၅၂ ပိုင်ပါဝင်သည်။
ကံမမြို့ပေါ်ရှိ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၅,၂၀၂ ယောက် ဖြစ်သည်။
အမည်ရင်းမြစ် ကာမမြို့ကို ကံမမြို့ဟု ရှေးကခေါ်တွင်ခဲ့သည်ဟု ဆိုသည်။
ကံမ သို့မဟုတ် ကမ္မဟု ခေါ်တွင်ခြင်းမှာ သက္ကရာဇ် ၅၂၈ ခုနှစ်လောက်တွင် အလောင်းစည်သူမင်းသည် ဖောင်တော်ဖြင့် ဧရာဝတီမြစ်အတိုင်း စုန်ဆင်းလာရာ၊ မြို့နေရာအနီးတွင် ဖောင်တော် ရပ်တန့်နေသဖြင့် အကြောင်းကို စုံစမ်း၍ ဖောင်တော်အောက်တည့်တည့်ရှိ ဗုဒ္ဓရုပ်ပွားတော်ကို ဖော်ယူ ပင့်တင်ပြီးလျှင် ဌပနာကာစေတီတည်သည်။